VENDIM
 Nr.501, datë 13.5.2009

PËR NJË NDRYSHIM NË VENDIMIN NR.526, DATË 22.8.2007 TË KËSHILLIT TË MINISTRAVE “PËR FUNKSIONIMIN E KOORDINATORIT KOMBËTAR PËR ÇËSHTJET ME ORGANIZATËN E ATLANTIKUT TË VERIUT (NATO)”

Në mbështetje të nenit 100 të Kushtetutës dhe të nenit 10 të ligjit nr.9000, datë 30.1.2003 “Për organizimin dhe funksionimin e Këshillit të Ministrave”, me propozimin e Kryeministrit, Këshilli i Ministrave

VENDOSI:

1. Fjalia e fundit e pikës 6 të vendimit nr.526, datë 22.8.2007 të Këshillit të Ministrave, riformulohet, si më poshtë vijon:
“…Njësia do të funksionojë edhe 6 muaj pas anëtarësimit të vendit tonë në NATO.”.
2. Efektet financiare, që rrjedhin nga zbatimi i këtij vendimi, të përballohen nga buxheti i Kryeministrisë, miratuar për vitin 2009, dhe të fillojnë nga  data 4.4.2009.
Ky vendim hyn në fuqi menjëherë.

